Kom ons Kliek - Lid Profiel: Kwaailappies
Blok Hom / Rapporteer Misbruik	Kwaailappies
Daar is nie so iets soos sielsgenote nie, net siele wat sinchroniseer en mekaar weerspieël.
Hierdie is die hel waar leuens soos konfetti gestrooi word, waar jy nie net mislei word deur wat gesê word nie, maar ook deur wat nié gesê word nie. Jy soek die waarheid? Kom ek gee jou die brutale weergawe.
Beskrywing van my: Red in die fliek Angry Birds. Wilde wenkbroue, intelligensie en soms net moerig.
Ek is langer as twee jaar wewenaar. Ek is oor dit, ek beweeg aan. Ek het tien papegaaie, en hulle bly. Drie goed wat jy waarskynlik nie van papegaaie weet nie. Hulle mors, raas en verniel. Dis soos om op te ruim na 'n wilde partyjie wat jy nooit gegooi het nie... elke dag. Die huis is altyd vuil en iets is altyd stukkend gekou.
Ek hou van my musiek. Blues, hard rock en metal. Aldag. Heeldag. Maar ek is nie 'n partytjie dier nie, so moenie stereotipeer nie. Ek hou nie van 'n gefuif nie. Jy hoef nie rond te spring en te suip om jouself te geniet nie. Ek kyk nie rugby en krieket nie. Ek weier om saam met besopenes onder 'n lapa te sit en jil. Ek kyk wel per geleentheid Europese sokker en motorfietswedrenne, maar volg dit nie slaafs nie.
Ek kamp nie. As die buitelewe so fantasties is, waaroor kla die haweloses? Dis minder moeite om by die huis te bly en op daguitstappies te gaan. Ek het geen begeerte om die wêreld te sien nie. Dis waarvoor die interweb daar is.
Ek ry motorfiets. My rygoed is nie nuut nie maar tweede klas ry is beter as eerste klas loop.
My huis is nie groot nie en kort aandag.
Ek praat vier tale. Afrikaans, Engels, vloek en sarkasme. Dis 'n nagevorsde feit dat vloekers meer eerlik en eerbaar is. Ek praat net sarkasme met onnosel mense.
Ek maak meer skottelgoed in 'n dag as 'n huis vol tieners in 'n week. Ek is nie bang vir skottelgoed was nie.
Goeie nuus, ek slaan altyd die toilet sitplek af. Slegte nuus, ek maak ook altyd die deksel toe.
Ek doen Banting.
Ek drink en rook nie.
Ek doen nie sosiale media nie.
Ek weier om duur te betaal vir klere, skoene en sonbrille.
Ek is nie suksesvol nie. "Sukses" is 'n verwronge sosiale status.
Ek het nie geld nie. My enigste bate is integriteit.
Die ideaal is 'n doofstom nimfomaan wat soos Mary-Louise Parker of Sarah Rafferty lyk en 'n Ducati XDiavel S besit, en my toelaat om hom te ry.
Die werklikheid is egter webtuistes soos hierdie is soos die winskopie houer in Makro, vol ou DVDs wat niemand eintlik wil hê nie maar nog steeds in rondkrap met die hoop om dalk iets sindeliks te vind. Soos AC/DC sing, "The curse of love is the cause of the pain / The crime of the day is when you do it again".
Goudgrawers, diamantdelwers, poeierpoppe, neulkouse, kopsitters, snobs, neerbuigendes en ysige nonne kan maar verby hou. Ek soek ook nie 'n kok nie. As jy dink die pad na 'n man se hart is deur sy maag, mik jy te hoog. So wat bly oor? Jy moet darem vir my aantreklik wees of 'n sekere bekoring hou, alhoewel my filosofie dikteer dat ongeag hoe mooi of aantreklik 'n vrou is, daar iewers 'n man is wat net mooi keelvol is vir haar stro... strooi.
Iemand wat my rug wil krap, wat my ore en wenkbroue met 'n pluktangetjie wil bydam terwyl ons in die laatmiddag sonnetjie sit, wat steeds wil lepellê al is sy vuurspuwend die bliksem in vir my, wat 'n groot liefde vir diere het, wat kreatief is, wat hou van teater, wat agter op 'n motorfiets wil sit, wat nog bietjie warmte in haar lende het, wat vrede het met my oorlede vrou se naam op my bo-arm, wat my regtig wil hê.
Sommer net iemand wat my aan kaneel laat dink.
Intelligent; Realisties; Sarkasties; Snaaks; Uitgesproke
Eerlikheid; Getrouheid; Goedhartigheid; Humor; Selfbeheersing; Sensualiteit; Tevredenheid; Vriendelikheid
'n Musiek konsert; Aandete by 'n restaurant; Teater toe gaan; Ontmoet vir koffie
Alternatief; Blues; Reggae; Rock; Swaar Metaal
(Outo)biografieë; Besigheid; Fiksie; Geskiedkundig; Misdaad; Selfhelp; Speurverhale; Wetenskap / Tegnologie
Buitelug / Natuurlewe; Dokumentêre programme; Dramas; Komedie / Sitkom
Aksie; Dokumentêr; Drama; Komedie; Oorlog; Romanties; Volwasse; Wetenskapsfiksie
Lees; Rondspeel op die Internet
Fietsry; Motorsport; Sokker
Visse; Reptiel(e); Knaagdier(e); Perd(e)
Erotika; Intelligensie; Lang hare; Liefde toon in die publiek
Liggaamsdeurboring(s); Mag; Sensasie soeker